LidanRubinov/Halacha-QA huggingface dataset:
שאלה: המשך- "סטריליי" לניקוי ירקות עלים: קראתי את התשובות שכבוד הרב כתב באתר בענין הפרסומים בשם הרב. אח"כ ראיתי גם שהרב פרסם (כך נכתב באתר כיפה) שצריך לוודא שהירקות נבדקו בתנאי מעבדה. רציתי לשאול למה נצרכים תנאי מעבדה, הרי כתבו האחרונים (ערוה"ש יו"ד פד לו ועוד) שחרק שאינו נראה בעין "בלתי מזוינת" לא צריך בדיקה, ולכן מספיק הראיה בעין, אז למה צריך בדיקות מעבדה ולמה הסטרילי לא טוב (הרי הוא מסיר את כל החרקים שלא נראים בעין)? השאלה נשאלה בהמשך לשאלה "בעניין בדיקת ירק עלים"
תשובה: לא הזכרתי מעבדה אלא בקורת והכונה לחרקים הנראים בעין בלי מזוינת אלא שצריך לבדוק אותם ביסודיות איני אחראי למה כתבו בשמי
שאלה: יש חובה הלכתית לתת מתנה כשהולכים לאירוע?: 1.היש חובה הלכתית לתת מתנה כשהולכים לחתונה, ברית,וכדומה? 2.ואם כן, האם זה קשור ליכולתי הכלכלית או למחיר המנה שהוציא המארח?
תשובה: מהתלמוד משמע שזו הייתה חובה משפטית שניתן היה לגבותה בבי"ד היום לא נהוג להתיחס לכך כחובה גמורה אך מקובל כבר דורות רבים להביא מתנה בפרט שיש זוגות שבונים על כך שהמתנות ובפרט הכספיות יכסו את הוצאות הגדולות ואם מדובר בזוג צעיר חסר פרנסה שערכו חתונה צנועה יחסית מצוה לתת להם שי כספי מדין צדקה
שאלה: יחס התורה לחרש: לאחרונה נחשפתי לעולם החרשים ועלו בי תהיות לגבי חרש שוטה וקטן פטורים ממצוות.". ידוע לי שהכוונה לחרש אילם, אך רוב החרשים מדברים באופן שאין הוא ברור. מדוע התורה מתייחסת אליהם כך? האם חרשים לא יכולים לחיות חיים של תורה ומצוות? וגם אם יש דברים שאין הם יכולים לעשות, מדוע התורה והמצוות אינם נגישים לקבוצה זו? הרי הם בדיוק כמונו.
תשובה: לשואלת, שאלתך יפה ומביעה רגישות, אבל יש חוסר דיוק באמירה ש"התורה והמצוות אינם נגישים לקבוצה זו". חרש יכול לקיים כל מצווה שירצה, ויש לו שכר טוב מאת ה' על כך, אבל אינו מחויב במצוות. צריך להבין שהתורה והמצוות אינם 'המלצה': על פי התורה צריכה להתקיים מערכת שפיטה שמחייבת לעשות את המצוות ועונשת את עוברי העבירות, מלבד כמובן שכר ועונש בידי שמיים. לכן חיוני לקבוע מי "אינו כשיר לעמוד לדין" ואי אפשר להטיל עליו מחוייבות שאינו יכול לעמוד בה. לכן השאלה איננה האם החרש מסוגל לקיים מצוות, אלא האם הוא מסוגל ברמה כזו שניתן לחייב אותו. על כך אמרו ח שחרש-אילם, שאינו מדבר כלל ואין לו תקשורת עם הסביבה, הוא בחזקת "אינו בן דעת" ולכן אי אפשר לחייב אותו. אין פירוש הדבר שהוא לא קשור לתורה ולמצוות. לשייכות העקרונית של חרש במצוות יש השלכה מעשית, כגון שאסור לתת לו אוכל שאיננו כשר (פרי מגדים, 'פתיחה כוללת'), למרות שאם יאכל טריפות אין לו שום עונש על כך. הרחיב על כך ב'חשוקי חמד' (יומא עח ע"ב), ושם דוגמא נוספת, שבכור שאביו לא פדה אותו והוא אינו בן דעת, יש לזכות לו כסף פדיונו ולתת לכהן ללא ברכה, כדי שיזכה במצוות הפדיון למרות שאינו מחויב בה (על פי שו"ת שואל ומשיב, תליתאה ח"א סי' ל). אמנם, מהעדר החיוב נגררות גם השלכות מגבילות מסוימות, כגון שהוא לא יכול להוציא ידי חובה בתקיעת שופר, למשל, כי מי שאינו חייב במצווה - אין לו ערבות ואחריות על אחרים, ואינו יכול להוציאם ידי חובה. כל זאת לגבי חרש-אילם שבזמן ח. בדורות האחרונים ברוך ה' השתפרה יכולת התקשורת של רוב החרשים, והתעורר דיון מחודש במעמדם ההלכתי. לרוב הדעות, כאשר החרש מדבר, ולו גם בקושי מסוים, הוא חייב במצוות ככל אחד (על כך בהרחבה באנציקלופדיה הלכתית רפואית ערך 'חרש'). אסיים בסיפור שמובא ב'חשוקי חמד' שם: "מעשה בגר צדק תלמיד חכם נפלא, שנתגייר על ידי מעשה שראה אשה אחת שהיה לה בן שוטה וגם חרש ואילם, מגיעה יום יום למוסד שבו הוא היה מטופל, והניחה לו טלית קטן וקראה עמו קריאת שמע. שאל לה הגר: מדוע את עושה כן, הלא הוא אינו מבין ולא רואה כלום! אמרה לו: האדם מורכב מגוף ונשמה, ואפילו שהגוף אצלו שבור, מכל מקום יש בתוכו נשמה קדושה, והיא רואה הכל. ובזכות אמונתה הטהורה נתגייר, ועלה ונתעלה במעלות התורה והיראה".
שאלה: שאלה דחופה - הלכות מזוזה.: מה דין מזוזה שבפרשה הראשונה נשאר רווח של 4 אותיות עד סוף השורה, ובפרשת והיה אם שמוע התחילו לכתוב לאחר רווח של 3 אותיות? זה דחוף לי, אודה על תשובה מהירה.
תשובה: ב"ה שלו-ם וברכה אם מדובר באותיות רגילות יש כפול אות יוד   14 יוד והמזוזה כשרה כי צריך לפחות 9 יוד בצרוף של שתי השורות וזה לאשכנזים אבל יש שהספרדים שמבינים שצריך 9 בשורה אחת. הרב חגי בר גיורא
שאלה: המשך מצה לחולי צליאק: אז אני מבין מהרב,שמכיוון שזה הזיהוי המקובל,אז אפשר גם לברך על מצת שיבולת שועל?מה דעת הרב? השאלה נשאלה בהמשך לשאלה "מצה לחולי צליאק"
תשובה: כך נוהגים
שאלה: התרת נדרים על מנהגים: בוקר טוב ברצוני לשאול: איך עושים התרת נדרים על מנהגים?
תשובה: אם לא מדובר על נדר מפורש אלא רק מנהגים שנהגו מקובל בפי מו''ר הרה''ג זלמן מלמד שליט''א שניתן לסמוך על התרת הנדרים שבערב ראש השנה (איני מתכוון למנהגי אבות אלא לדברים שנהגתם מעצמכם).
שאלה: דעת הרב מרדכי אליהו כשמדובר בשעת הדחק: אני הולך ב"נ לפי הפסקים של הרב מרדכי אליהו זצ"ל. היות והרב הרבה פעמים פוסק לחומרה רציתי לדעת האם כשמדובר בשעת הדחק או בצורך גדול, האם גם לדעת הרב אפשר לסמוך על הפוסקים המקילים? למשל קראתי שהרב אליהו זצ"ל אמר שאסור לסמוך על העירוב בערים אבל יש פוסקים שמתירים ועוד.
תשובה: בשעת דחק כדאי לשאול רב שהולך אחרי פסקי הרב אליהו והוא יורה מה לעשות ואם לא ניתן אפשר לסמוך על המקלים.
שאלה: שוקולד M M שכתוב במרכיבים REAL MILK CHOCOLATE: זה אבקת חלב נוכרי או נחלב נוכרי ממש?? הכשרות היא או יו די. U עם עיגול מסביב והאות D. הבנתי שאבקת חלב נוכרי אפשר עוד להקל אבל חלב נוכרי ממש אני לא רוצה לאכול.
תשובה: ב"ה שלו-ם וברכה הou נותן כשרות גם לחלב ניגר. בדרך כלל בשוקולד משתמשים באבקת חלב. הרבנות הראשית נתנה אישור כשרות לשוקולד ממס ' תעודה : 18993 תאריך לועזי : 08 01 2014 תאריך עברי : יום רביעי ז' שבט תשע"ד שם היבואן : אלוניאל בע"מ סוכריות אם אנד אם M M ("כל מוצר לאחר הסוגריים אינו מאושר") בהשגחה : OU Mars Chocolate : יצרן ארץ : ארה"ב 31 12 2014 : תוקף קודי ייצור סמל OUD חייב להופיע על כל אריזה מקורית נוסח התווית : כשר חלבי לאוכלי א. חלב נוכרי בהשגחת OU ובאישור הרבנות הראשית לישראל מוצר זה הינו חלבי, לאוכלי אבקת חלב עכו"ם, הרב חגי בר גיורא
שאלה: מכון שפרה: תלמיד שלי אמר לי ששלחתם אותו לטיפול למכון שפרה. האם זה נכון שאתם סומכים הלכתית ורפואית על מכון זה?
תשובה: מכון שפרה בודק זרע ואינו מכון הלכתי לכן רפואית ניתן לסמוך עליו וצריך לקבל הדרכה הלכתית לפני הבדיקה.
שאלה: לימוד מדעים בית ספר ממלכתי: הרב. אני בוגר ישיבת הסדר, נשוי, ומלמד מדעים ומחנך כיתה בבית ספר ממלכתי. חלק מנושאי המדעים בכיתה ח הוא פרק ברבייה העוסק באברי המין הזכריים והנקביים, ולימוד על ביוץ, מחזור, הפרייה, הפריית מבחנה ועוד. אני לא מרגיש בנוח ללמד את הנושאים האלה ופניתי לרכזת בבקשה לא ללמד את הנושא והיא הסכימה. אמנם התלבטתי בכל זאת ללמד את הנושא מתוך ראייה לעזור לאותם בני נוער שנמצאים בגיל הזה שלא מכירים ויודעים על הנושאים האלה ולצערנו נופלים בגלל חוסר ידיעה ותמימות. ויכול להיות ששיעורים אלה יעזרו להם להתמודד בעתיד. אשמח אם הרב יוכל לייעץ לי אם כדאי ללמד את הנושא, ואם כן על מה לשים דגש, או פשוט לוותר על זה.
תשובה: לדעתי לא כדאי שתלמד נושאים אלה כי זה גורם לגירוי יצרים לך ולתלמידים וזה אסור מן התורה. אמנם כדאי להסביר לתלמידים שצריך להיזהר מלעסוק בנושאים אלה כי טבע האדם להתגרות וזה מזיק לו מאוד, וכאשר יגיע זמנם לנישואים אז ילמדו ויצליחו.
שאלה: נסיעה ביום צום: אם אני נוסע לחו"ל ביום ט באב, מה הן שעות הצום? לפי מקום היציאה או מקום היעד?
תשובה: הצום תחיל בשקיעה ומסתיים בשקיעה במקום בו נמצא הנוסע אי לכך מומלץ להימנע מטיסה בת"ב
שאלה: אורז לאשכנז חוזר בתשובה: ראיתי תשובה של הרב בהלכות נדרים בשו"ת חבל נחלתו, אך לא הבנתי ולכן אני שואל למעשה. כמה אנשים שחזרו בתשובה והמוצא הוא אשכנז, האם יש אפשרות להקל שיאכלו אורז בפסח? כי דעת הריב"ש,שהשו"ע,ריד,ב הביאו, קבלת הרבים זה רק שנמצאים המקום הקהל שקיבל את הנדר,וכך הבינו החוות-יאיר,קכו.וגם לזכרון-יוסף שהפת"ש שם מביאו צריך שהבן גם ינהג כך כדי שזה יחייב אותו,וכאן זה לא היה,כי רק עכשיו חזרו בתשובה. מה דעת הרב?
תשובה: יש הבדל בין מנהג משפחתי או קהילתי שתלוי בקבלת הבן את מנהג אביו לבין מנהג עדה שלמה דינה ככלל ישראל ליוצאי העדה ואין צורך בקבלה אישית
שאלה: ברכת המזון והגדה של פסח: יש לי כמה שאלות ו מראש. 1. כשנוטלים מים אחרונים כמה זמן אחרי צריך להתחיל לברך ברכת המזון? הכלי עובר בין המשפחה אז לוקח זמן. דבר נוסף, אחרי שנוטלים עם הכלי צריך להוציא אותו מהשולחן? המים טמאים? 2. מותר לנטול ידיים על כלים? 3. מותר לי להתפלל עם פי גמה? 4. כשאני עושה ברכת המזון או מברכת וכו. אני צריכה לנעול נעליים? 5. אם בחג פסח המשפחה שלי לא נוהגת "בהגדת לבנך" לספר על יציאת מצרים, מה לעשות? חג שמח!
תשובה: 1. צריך לחכות בסבלנות בלי לדבר ומותר לומר פרקי תהלים, וכמובן להוציא את המים מהשולחן. 2. במים אחרונים אפשר להקל. 3. רק אם חלילה את חולה והלואי שלא תצטרכי. 4. ראוי כן 5. לעודד אותם לפחות לקרוא את ההגדה ולנסות להבין מה שכתוב.
שאלה: הדבקת פסוק על פלאפון וכניסה לשירותים: הרב, 1. אני רוצה להדביק מדבקה על הפלאפון: "שויתי ה לנגדי תמיד" - האם מותר להדביק במידה שאני יודע שאני אכנס עם הפלאפון לשירותים? ואם לא, האם מותר להדביקה כאשר רק האות ה של השם המפורש כתובה? 2. כנ"ל אני רוצה להדביק על המחשב נייד - אם הנייד יהיה בתוך תיק האם מותר?
תשובה: 1. כן רק שהפלאפון יכוסה בעטיפה ויהיה בכיס. 2. אם הוא בתוך תיק מותר.
שאלה: מהו הערך של פרוטות היום: מהו הערך של פרוטות היום?
תשובה: וברכת ד' ערך הפרוטה לפני כשבוע היה פחות מ 7 אגו', לא נראה שהשתנה. שבוע טוב יהודה הלוי עמיחי מכון התורה והארץ כפר דרום אשקלון
שאלה: יארצייט לסבתא: בקרוב חל יום זיכרון לסבתא שלי. אני נמצא הרחק ממשפחתי, מה אני חייב לעשות כדי לציין את היום? אם יום זיכרון חל בשבת, מדליקים נר זיכרון בערב שבת?
תשובה: -ללמוד תורה לזכרה להדליק נר באותו יום ולתת צדקה לעילוי נשמתה. -כן
שאלה: מקור המנהג שלא להרבות באכילת זיתים: רציתי לשאול מה המקור לאיסור להרבות באכילת זיתים משום חשש לירידה בזיכרון? האם יש לנהוג כך גם בימינו בשל חשש זה? ושבת
תשובה: המקור הוא בגמרא הוריות יג ב: "ת"ר, חמשה דברים משכחים את הלימוד: האוכל ממה שאוכל עכבר וממה שאוכל חתול, והאוכל לב של בהמה, והרגיל בזיתים, והשותה מים של שיורי רחיצה, והרוחץ רגליו זו על גבי זו  ויש אומרים: אף המניח כליו תחת מראשותיו. חמשה דברים משיבים את הלימוד: פת פחמין וכל שכן פחמין עצמן, והאוכל ביצה מגולגלת בלא מלח, והרגיל בשמן זית, והרגיל ביין ובשמים, והשותה מים של שיורי עיסה  ויש אומרים: אף הטובל אצבעו במלח ואוכל. הרגיל בשמן זית. מסייע ליה לרבי יוחנן, דאמר רבי יוחנן: כשם שהזית משכח לימוד של שבעים שנה, כך שמן זית משיב לימוד של שבעים שנה." הביאה המג"א קע יט. ויש רבים שמקילים בכך מכמה סיבות: 1. יש אומרים רק כשקובע סעודה על זיתים.  מלשון הגמרא הרגיל 'בזיתים', לשון רבים   מור וקציעה או"ח קע. 2. יש אומרים שרק בזיתים חיים נגרמת שכחה ולא בכבושים או מבושלים.  שם  3. יש אומרים רק כשאוכל זיתים בשתי סעודות רצוף.  מלשון הגמרא 'הרגיל'. הרב בצלאל שטרן  קובץ כרם שלמה (שנה ט"ז קו' א' ע' לז)  4. יש אומרים, עפ"י הגמרא, שכיון ששמן זית משיב את הלימוד אפשר לטפטף טיפת שמן זית לתוך קופסת הזיתים ובזה מתבטלת השכחה.  הגרשז"א, הליכות שלמה, תפילה פרק ב הערה 103  5. יש שמקילים לנשים בדברים הקשים לשכחה כיון שאינן מחוייבות בלימוד תורה.  עיין יבי"א ב יו"ד סוף סימן ח
שאלה: חתיכת אפיקומן משנה שעברה: לכבוד הרב, שמרנו בביתנו חתיכה מהאפיקומן משנה שעברה (כסגולה.). האם בפסח הבעל"ט, מצה זו הינה בגדר חמץ ויש לזורקה לפח? או שניתן למוכרה במכירת החמץ? ושבת
תשובה: ב"ה שלו-ם וברכה אם שמרתם אותה שלא תבוא במגע עם חמץ ואין חשש שנפלו עליה פירורי חמץ היא כשרה לפסח. הרב חגי בר גיורא
שאלה: השארת חמץ בפסח בבית: מותר להשאיר חמץ בבית (במקרר, בארון וכו ) אם עושים מכירת חמץ? אם לא מה עושים עם החמץ שנשאר? שבת וחג שמח
תשובה: חמץ גמור ראוי לשרוף אם לא מדובר בהפסד מרובה כמו שמצוי במכולת לדוגמא, ורק חמץ מדרבנן כמו חמץ נוקשה, תרופות וכד' יש למכור.
שאלה: חתונה לספרדים בתקופת בין המצרים: ברצוני להתחתן בקיץ הקרוב, ולהבנתי, כיוון שאני ובת זוגתי ספרדים מותר לנו להינשא בתקופה שבין י"ז בתמוז ל-א באב. נודע לנו שהביקוש לחתונות באולמות אירועים בתאריכים אלו נמוך. השאלה היא האם בכל זאת קיימת סיבה להמנעות מחתונה בתקופה זו לספרדים? האם מותר בלי ספק?
תשובה: כדאי להימנע כי נזכר שאין זה סימן טוב לחיי משפחה בעתיד ח"ו אעפ"י שאין איסור לא כדאי לערוך שמחה בזמן שעם ישראל בצער.
שאלה: הפרשת תרומות ומעשרות לכמות קטנה והכרחית: אני מגדל בביתי עץ אתרוגים (במרפסת). הכמות של האתרוגים היא קטנה מאד 2-3 אתרוגים ואני זקוק לכולם. מה העיצה? כיצד ניתן להפריש מהם תרומות ומעשרות בלי לוותר או לפגוע באף פרי? ואם יש פרי קטן (ניצן או שלא גדל כל צורכו) האם ניתן להפריש אותו? ישר כח ותזכו למצוות
תשובה: וברכת ד' שלב חיוב אתרוג בתרו"מ הוא משיעגיל (רמב"ם הל' מעשר פ"ב) א"כ כל פרי שהוא כבר עגול (למרות שאיננו גדול) הגיע לעונת המעשרות ואפשר להפריש ממנו על הגדולים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גניזה בדברי תורה ועיתונים וכו': דבר תורה בלי שם השם טעון גניזה? דבר תורה עם פסוקים בלי שם השם טעון גניזה? עיתון שיש בו דבר תורה אחד עם פסוק או בלי וכול שאר העיתון לא מדבר על דברי תורה מותר להכניס לשרותים? ויש עניין לאסור הכנסת דברים הכתובים בעברית לשרותים?
תשובה: להקפיד שזה לא יזרק בצורה של ביזיון, אלא למיחזור. ואין בעיה להכניס עיתונים בעברית לשירותים.
שאלה: רוטב סויה וחלב סויה בפסח: לכבוד הרב, אנחנו משפחה אשכנזית, לא אוכלים קטניות בפסח ומקילים בתוצרי קטניות. שניים מילידינו רגישים לחלב והם שותים חלב סויה. שאלתי היא האם מותר להשתמש בפסח בחלב סויה. כמו כן האם מותר השימוש ברוטב סויה?
תשובה: ראשית כל רפואה שלמה שנית, האם אין משקה מזין אחר המותר להם? שלישית, איסור קטניות חל גם מוצריהן, כגון שמן סויה ומוצרים אחרים אך לחולה, גם אם אין בו סכנה, שאין לו די מזון אחר, קטניות ומוצריהן מותרים
שאלה: שימוש במפת שולחן מבד בפסח: לכבוד הרב, אנו משתמשים במפת בד ללא ניילון מעליה, במשך כל השנה. האם מותר להשתמש במפת שולחן זו גם בפסח, כמובן לאחר כיבוס, ללא ניילון, או שחייבים לכסותה.
תשובה: אחרי כיבוס מותר. חג שמח
שאלה: אמירת 'עלינו לשבח' עם הציבור: אם כשאני מסיים שמונה עשרה החזן כבר בעלינו לשבח ואני עוד לא אמרתי שיר למעלות למנצח האם לומר יחד עם כולם עלינו לשבח או שאני יכול לומר לפי סדר התפילה? אשמח למקור.
תשובה: לשואל, מסתבר שאתה יכול לומר כסדר תפילתך הרגיל. במחצית השקל (על המגן אברהם סי' סה סק"ג) כתב שהנכנס לבית הכנסת ושומע את הציבור אומר עלינו לשבח צריך לומר עמהם, וזו מידת דרך ארץ. האם דין זה נאמר גם כאשר אתה עוסק בקטע אחר בתפילה? בשאלה זו ראיתי מחלוקת בין האור לציון (חלק ב, פרק ז, הערה לח), שסובר שצריך לומר עמהם עלינו לשבח, לבין שו"ת משנה הלכות (ח"י סי' כב), שלדעתו עניין 'דרך ארץ' נאמר רק על מי שעד עתה לא עסק בתורה ותפילה וכעת הוא שותק כשהציבור מתפלל קטע בעל חשיבות מיוחדת, אבל מי שעסוק בתפילה לפי סדרו - אינו צריך לשנות מסדרו ואין בכך חסרון 'דרך ארץ'. הוא מוכיח זאת מסתירה בגמרא לכאורה: בברכות כ ע"ב נאמר שבעל קרי (שבזמן המשנה היה אסור בדברי תורה עד שיטבול) צריך להרהר בלבו קריאת שמע עם הציבור, "כדי שלא יהו כל העולם עוסקין בו והוא יושב ובטל". ושואלת הגמרא: "ונגרוס בפרקא אחרינא?", ומשיבה: "בדבר שהצבור עוסקין בו". מאידך, בברכות ח ע"א נאמר שרב ששת היה לומד בזמן קריאת התורה את לימודו האישי כי "אנן בדידן ואינהו בדידהו", ולא הקפיד להיות שותף בדבר שהציבור עוסקים בו. ומתרץ ב'משנה הלכות', שכאשר מישהו כבר לומד - אינו צריך להפסיק מסדרו ולהשתתף עם הציבור, אבל אם לא עסק בתורה ותפילה - עליו להצטרף לאמירת הציבור דווקא. חילוק זה נראה מובן לענ"ד גם מסברה ישרה של דרך ארץ, ומסתבר לנקוט להלכה כדעה זו. עם זאת, גם הוא מודה שכאשר הציבור שוחה ב"ואנחנו כורעים" יש להצטרף אליהם בקידה קלה, כי זהו לא רק עניין של דרך ארץ אלא של מראית עין כמסרב להשתחוות לה' חלילה.
שאלה: עזרת ישראל מיד צר בימינו: לרב ישנו קונטרס שכתב הרב שלמה בניזרי ובו הוא טוען שהיום לא שייך מלחמת מצווה מכיוון שאין מלך ואין סנהדרין. כיצד יש להתייחס לדבריו?
תשובה: מלחמות החשמונאים היו ללא מלך ולא ידוע אם הסנהדרין היו מעורבים בכלל וכן מלחמת בר כוכבא, שהייתה על דעתו של ר' עקיבא, גם בי"ד גדול כבר לא היה בלשכת הגזית ולגופו של עניין, אם באים להשמידנו חלילה האם עלינו לפשוט את צווארנו לשחיטה ולא להילחם?
שאלה: בעיות עם שכנים: הרב! אנו ושכינינו היינו ביחסים טובים עד עכשיו אך כבר זמן לא קצר שהם טוענים שיש בביתם נזילה ושבבקשה נעשה משהו בנידון. למרות שלנו יש אותו דבר עם השכנים שמעלינו האומרים שאלה הם טעויות בבניה ואין להם כל קשר לכך, הורי בשונה מהם עשו כל שביכולתם לגבי הענין.הקבלן אמר שזוהי אכן בעיה בבניה ולפני זה צריך לעשות בדיקה מקיפה לאתר את מקור הבעיה כי לא בטוח שזה בא מאיתנו. שכנינו לא מאמינים להורי שעשו בדיקה בכל המרפסת מתעקשים שיש להם כבר הוכחות שזה בא מאיתנו ושנתחיל בתיקון אצלנו כמה שיותר מהר סיפור של כ-20,000 שקל בדיקה מקיפה אצל השכנים מעלינו העולה כ-900שקל שאלתי היא:מי אמור לשלם על הבדיקה?האם עלינו לשלם סכום זה(שלא מיותר לנו) הטרחה הכרוכה בו(בין היתר עלינו להוציא את רב הבלטות שבמרפסת ועוד שלא נמכרות הן עוד היום)?האם דבר זה אומר משהו שאנו צריכים לשנות בתחום בין אדם לחבירו ובכלל הרוחני?(דרך אגב מאז יחסינו השתנו לרעה(הם לא מאמינים להורי שעשו בדיקה בכל המרפסת וחושבים שח"ו מרמים הם אותם ולכן דוחקים שיתחילו התיקון גם שם,טוענים שאנו רימזנו לביתם לא לעלות לשחק עם אחותי) מראש!
תשובה: אם לא מבורר שהנזק מגיע משכן מסוים, הניזוק הוא שצריך לשלם עבור הבדיקה, אלא שנהוג לסכם שאם יתברר שהנזק אכן מגיע משכן מסוים, עלות הבדיקה תיזקף לחובתו יחד עם עלות התיקון. הרב מרדכי גרוס.
שאלה: צער בעלי חיים במשקים התעשייתיים: לאחרונה כמו הרבה מהאוכלוסייה גם אני נחשפת רבות לתעשיית המזון מהחי. להתעללות האיומה, לתעשיה המפלצתית הזאת והכל תחת חותמות כשרות. בתור דתייה החלטתי לפני חצי שנה לעבור לטבעונות. סביבי משפחתי וחבריי הדתיים לא מצליחים להבין "הרי יש חותמת כשרות אז זה אומר שזה ר". אנשים מדקדקים ב3 או 6 שעות בין בשר לחלב, בכשרות כזאת או אחרת כאשר הכל מהול בהתעללות. אינני רבנית. קטונתי. אך אני מרגישה שאנו מפספסים את הדבר האמיתי. כי הרי מה הטעם בחוקי הכשרות (ובכלל המצוות) אם לא להפוך אותנו לאנשים טובים יותר (בין היתר)? הרי מה טעם לא לבשל גדי בחלב אימו אם לא בגלל המפלצתיות שבדבר? והיום במשקי החי התעשייתיים המפלצתיות גואה. למשל: - גריסת 15000 אפרוחים בעודם בחיים (כל יום!) בתעשיית הביצים רק כי אין בהם יתרון כלכלי - קיטום מקורות, גדיעת קרניים, חיתוך זנבות. הכל ללא הרדמה. רק למען נוחות החקלאי. - הפרדת עגל מאימו מספר שעות לאחר הלידה לקול זעקותיהם רק כדי שלא יינק ממנה. כדי שהחלב יגיע לקיבותינו. לתאוותינו. ועוד. וכל זאת מבלי לדבר על תנאי המחיה. הצפיפות, הצואה. השחיטה התעשייתית, על סרט נע. האם זהו רצון הבורא "ורחמיו על כל מעשיו"?? האין אנחנו צריכים להיות אור לגויים? מה קרה ל"כי תראה חמור שנאך רובץ תחת משאו וחדלת מעזוב עמו עזוב תעזוב עמו"? והרי מצוות צער בעלי חיים הינה מדאורייתא! איך כל זה מקבל חותמת כשרות??? והאם לא ראוי לפרסם פסק הלכה בימינו, בימי התעשייה המזוויעה הזאת, שיש בעייתיות בדבר? לא פסק שמחייב לעבור לטבעונות (אני יודעת שזה לא הגיוני) אבל לצמצם צריכה. שהציבור ידע. אודה לתשובה,
תשובה: בודאי שיש איסור לנהוג באכזריות בבעלי חיים ויש לעשות כל מאמץ לצמצם מעשי אכזריות שיש בהם צער בעלי חיים, ונותני הכשרות נדרשים לברר שלא מתאכזרים לבעלי החיים.
שאלה: אודם כשר לפסח: האם אודם לאישה צריך כשרות לפסח ומה עם שאר מוצרים של איפור כמו סומק או מייק אפ? האם צריך עליהם כשרות לפסח או שאפשר להשתמש במוצרים ללא כשרות לפסח? ופסח כשר ושמח
תשובה: ככלל מוצרי טיפוח למיניהם, למעט בושם שבו יש חשש אלכוהול חמץ, אינו חייב להיות כשר לפסח. יוצא מכלל זה מוצרים שבאים ישירות במגע עם אוכל או עם הפה, שבזה יש מקום להחמיר להצריך כשרות לפסח. לכן ראוי לשים אודם עם כשרות לפסח וכן קרם ידיים יש המקפידים שיהיה לו כשרות, היות ונוגעים בידיים באוכל. חג כשר ושמח
שאלה: אורז בפסח לבן אשכנז חוזר בתשובה: לרב.האם לפי הרב,גם אשה אשכנזיה שנישאה לספרדי,אסור לה לאכול אורז בפסח,כי היא קיבלה את מנהגי אשכנז? כמו בן אשכנז שכעת חזר בתשובה,שמעולם לא נהג אי-אכילת אורז בפסח,ובכל זאת אסור לו לאכול גם עכשיו,גם לא ע"י התרה? השאלה נשאלה בהמשך לשאלה "אורז לאשכנז חוזר בתשובה"
תשובה: א. לאשה אשכנזיה שנישאה לספרדי שאוכל אורז בפסח מותר גם לה לאכול אורז בפסח אולם היא לא חייבת היא רשאית להחמיר אם הדבר איו פוגע ב הבית ב. מנהג עדה שלמה מחייב את כל בני העדה לדורותיהם גם אם לא נהגו בעצמם ואין לו התרה
שאלה: איך מכפרים על לשון הרע: יש לי שאלה, אני מרגישה שאני חוטאת מידי פעם בלשון הרע, ואני מתכוונת לכך שאני יכולה לספר לחברה מאוד טובה על דברים שלא מוצאים חן בעיני בחברות אחרות, או על התנהגות שהכעיסה אותי.ולפעמים אני מרגישה לא טוב עם עצמי אח"כ שדיברתי עליהן כי הן חברות כביכול, למרות שכולנו לעיתים חוטאים בחטא "הריכול", אני מאוד הייתי רוצה לשנות את זה, ובכ"ז לכפר על עניין לשון הרע ועל שדיברתי בעבר. רוצה לציין כי לא אהיה מסוגלת לומר להן שדיברתי עליהן ושיסלחו לי, האם תוכלו להמליץ לי על דרך נוספת שתכפר על העניין מבלי ידיעתן על כך, מתוך מטרה כמובן ברורה שלא ארצה להכשל בכך בעתיד עד כמה שזה תלוי בי?. ליאת
תשובה: קודם כל להתחיל לחשוב מחשבות טובות על אלה שדיברת עליהם, וליחד מחברת בה תכתבי על אותן חברות כל מיני דברים טובים, וכמובן יש לבקש סליחה מד' על כך.
שאלה: עניית אמן ודבר שבקדושה לפני נטילת ידיים: מה יעשה אדם שיצא משירותים ושמע קדיש או קדושה וכד עוד לפני שנטל ידיים. האם מותר לענות?
תשובה: לשואל, אם הידיים נקיות, והן זקוקות לנטילה רק מפני 'רוח רעה' השורה על הידיים בכניסה לשירותים, אין ספק שמותר וצריך לומר אמן וכל דבר שבקדושה גם לפני הנטילה. ואם הן מלוכלכות, אין לומר קדושה, מפני שהיא כוללת שם ה' (שולחן ערוך או"ח סי' ד סעיף כג). גם אין לענות 'אמן' בידיים מלוכלכות. אמנם היה מקום לכאורה להתיר זאת כשם שמותר לומר 'מודה אני' מיד בקימה, מפני שאין בו שם ה' (משנה ברורה סי' א סק"ח). אבל בשבט הלוי (ח"ז סי' ה) נקט שההיתר ב'מודה אני' (ששנוי במחלוקת - עיין שם) הוא מטעם מיוחד, כדי לאפשר הודיה לה' מיד כשהאדם מתעורר אפילו אם טרם נטל ידיו, ו'אמן' חמור יותר. וכך נקט בפשטות בהלכה ברורה (ח"א, שו"ת אוצרות יוסף סי' טז) ש'אמן' דינו כדבר שבקדושה לעניין זה. בכל אופן, אם יש אפשרות להזדרז ולנקות את הידיים באופן מינימלי, גם ללא נטילה מלאה או אפילו בלא מים אלא במגבת וכדומה, עדיף לעשות כך ולענות אמן וקדושה וכדומה (הלכה ברורה, שם).
שאלה: הכשרת כלים לפי רוב השימוש: לגבי דעת השו"ע שהולכים אחר רוב תשמישו של הכלי, האם מסתכלים רק על שימושי החמץ שבו ואז בודקים רוב תשמיש ומיעוט תשמיש, או על כל השימושים גם שאינם חמץ?
תשובה: החמץ הוא הקובע
שאלה: תבלינים בפסח לעדות אשכנז: הרב, אשמח אם תוכל בבקשה לעשות לי קצת סדר בדברים משום שהתשובות שקראתי לא חד משמעיות- איזה תבלינים מותרים לאשכנזים בפסח (בכללם אני שואלת על כמון, כורכום (לא זעפרין), פלפל שחור ופפריקה)? במידה ויש איסור על תבלין מסויים האם טחינה עצמאית של התבלין בביתי תפתור את הבעיה? מראש!
תשובה: ב"ה שלו-ם וברכה האיסור של קטניות חורג מההגדרה הבוטנית אלא הדברים שרגילים להתערב בהם מיני דגן או שמלקטים אותם כדגן או שהמאכלים או דברי מאפה שעושים מהם דומים לדברים שנעשים מדגן כל אלא נכללים באיסור קטניות. בתבלינים טחונים קיים חשש לעירוב של דברים אחרים כגון בפלפל שחור מערבים דוחן( קטנית) ובפפריקה אדומה מוסיפים שמן סויה. לכן לפסח יש להשתמש רק בתבלינים שיש להם כשרות לפסח ללא חשש קטניות ויש מחמירים לטחון לבד את התבלינים. מקובל שכמון נחשב לקטניות בגלל הדמיון והתערובת שקיימת בו. כורכום קיימת מחלוקת שיש שאוסרים מחשש תערובות וחמץ ולא מחלקים בן הסוגים ויש מתירים. יותר פשוט להתיר כאשר טוחנים את פקעת הכורכום. הרב חגי בר גיורא
שאלה: מעשר כספים: הרב, כבר כמה שנים אני עבודת במספר עבודות במקביל ולצערי לא העמקתי בנושא מעשר כספים.ולא הפרשתי מהסכומים שהרווחתי. אני מעוניינת להתחיל לתת ב"ה בצורה מסודרת,אך לא יודעת מאיפה להתחיל: האם מכל אחד מהסכומים שאני מקבלת אני צריכה להפריש מעשר? ומה בדבר השנים שעבדתי ולא הפרשתי? וכיצד אחליט לאן לתרום את הכסף? יש כ"כ הרבה עמותות.
תשובה: את צריכה לתת מהסכומים שאת מרוויחה לאחר ניקוי הוצאות שמיועדות לפרנסה. כלומר, הוצאות נסיעה לעבודה או מטפלת לילדים יורדות מחישוב ההכנסה. מאחר וממעשר כספים הינו מנהג ולא חובה, את לא צריכה לתת על השנים שעברו. למרות שאם יש באפשרותך הדבר יפה. לתרום לעמותה שאכן עוזרת לעניים ומתנהלת בישרות.
שאלה: מזון לדגים פסח: האם מזון לדגים צריך להיות כשר לפסח? וא"כ, האם קופסת מזון שלא כתוב עליה כשרה לפסח אך המוכר אומר שהמזון הוא תולעים בלבד - האם זה ר? אשמח לתשובת הרב
תשובה: ב"ה שלו-ם וברכה לפעמים האוכל שראוי למאכל בעל חי ראוי גם למאכל אדם אז עוברים על בל יראה ובל ימצא בשיש בו כזית חמץ שלא בטל בשישים. כאשר במרכיבים כתוב שיש רק תולעים והמוכר שבהוא אדם נאמן מצדיק את הכתוב לא צריך לחשוש לחמץ ומותר להאכיל את הדגים. הרב חגי בר גיורא
שאלה: השתחוויה בתפילה: האם מותר להשתחוות השתחוות מלאה בתפילה? (תפילת יחיד בבית) זה יכול המון לעזור בקבלת ייראת שמים לפחות בשבילי
תשובה: לשואל, אשריך שאתה משתוקק להשתחויה של התבטלות מלאה כלפי רבונו של עולם, בצניעות ולשם שמיים. אולם על פי ההלכה הפסוקה אין להשתחוות בתפילת העמידה אלא בשיעור הכפיפה שקבעו חכמים (שולחן ערוך או"ח סי' קיג סעיף ה). כמו כן, אין להשתחוות בתחילת ברכות ובסופן, ולא בשאר ברכות הודאה שבתפילה וברכת המזון (עיין שם סעיפים א, ג). שלא בתפילת העמידה, ניתן לכרוע ולהשתחוות באופן חופשי (כאשר יש חציצה כלשהי בין פניך לבין רצפת אבן), ואף בתפילת העמידה עצמה הדבר מותר אחרי הפסוק 'יהיו לרצון' (משנה ברורה שם ס"ק ט ועיין גם סי' קד ס"ק ט). יש מהראשונים שהמליץ על כריעה והשתחויה מלאה גם בתפילה לכל מי שהדבר מוסיף בכוונתו (שו"ת רבי אברהם בן הרמב"ם סי' סב), אבל הפסיקה המקובלת אינה כשיטתו.
שאלה: התרה זמנית לבן אשכנז בגלל מחלוקת: בן אשכנז שנשוי שנה וחצי ושנה שעברה שהיה בפסח אצל חמותו ששם אוכלים קטניות, מאוד נעלבו שלא אכל והיתה מחלוקת גדולה אך הוא לא אכל. השנה שוב צריך להית שם, הוא לא יכול להימלט וגם רוצים שיאכל כמו כולם, ניסו להסביר אך לא הועיל. האם אפשר להתיר לו באופן זמני? על פי שדי-חמד מערכת חמץ ומצה סימן ו שמתיר להתיר לאשכנזים באופן נמני בשעת הדוחק וצורך גדול
תשובה: עקרונית, לא ייתכן שמשפחה תכריח אחד מבניה לעבור על מה שנחשב איסור בעיניו מסתבר אפוא ששורש הבעיה נעוץ לא בשאלה הלכתית עצמה אלא בדברים נלווים לדרך קיום ההלכה בדרכי נועם ניתן להתגבר על כל בעיה בדרך כלל הבעיה מתמקדת בתערובת קטניות. תערובת כזאת מותרת. כל מאכל שיש בו תערובת כזאת מותר. את הקטניות עצמן אין לאכול אך הדבר לא מחייב תשומת לב כלשהי. וכי כל אחד אוכל כל מנה המוגשת לשולחן? יש צממונים ויש בעלי דיאטה ויש שאין להם תיאבון לאכל מסוים. ב"ה השפע והמבחר גדולים. אני מכיר אדם שכל השנה לא אוכל אורז לבן, אף אחד לא שם לב לכך ולא נפגע כלל. מדוע דווקא בפסח עליו לאכול אורז כדי לרצות גחמה כל שהיא? יש לנהוג אפוא בחוכמה ובזהירות ובהתחשבות ברגשות מבלי לוותר על קוצו של יוד פסח שמח וכשר
שאלה: השלמת מניין ע"י מי שאינו משתתף בתפילה: במקום עבודתי מתארגנים העובדים לקיום תפילת מנחה במניין. לעיתים המניין מושלם ע"י עובדים החובשים כיפה אך אינם משתתפים פעילים בתפילה. לפעמים עובדים אלו "מעבירים" את זמן התפילה במשחק או גלישה בטלפון הסלולרי או בקריאת עיתון בחדר בו מתקיימת התפילה. האם זהו מניין כשר? האם יש בכך פגם לספור עובדים אלו במניין 10 המתפללים? כיצד עדיף לנהוג במידה שאין אחרים שישלימו המניין?
תשובה: בודאי שראוי לצרף למנין רק מי שמתפלל בעצמו ואם אין כאלה עדיף להתפלל ביחיד.